**Uchanganuzi wa majina ya wanaume katika jamii ya Tugen**

**Dave BOWEN**

1Kabarak University, P.O. Box Private Bag, Kabarak, 20157, Kenya

Tel: +254 0722 555 999, Email: authoremail@domain.com

Tel: + 2540722434256, tbowenza@yahoo.com

**Ikisiri:**

**Utafiti huu ulilenga kuchambua majina ya wanaume miongoni mwa wanajamii wa jamii ya Watugen kutoka eneo la Kaunti ya Baringo ya kati nchini Kenya, Afrika Mashariki. Japokuwa majina ya kipekee hujumuisha majina ya Mito, milima, vijiji, miji, wat una nchi, utafiti huu ulishughulikia majina ya wanaume pekee. Makala hii ina vijisehemu zifuatazo: Maelezo mafupi kuhusu jamii ya Watugen, utamaduni wa kupeana majina, sherehe za kupeana majina, majina ya wanaume na maana zao na hitimisho. Utafiti huu uliongozwa na nadharia ya simiotiki. Nadharia ya simiotiki hushikilia kwamba kila ishara ina maana yake maalum.** Ukusanyaji wa data ulifanyika nyanjani. Mbinu ya mahojiani ilitumika kukusanya data na sampuli ya majina yaliorodheshwa kwenye majedwali. **Maswali yafuatayo yaliongoza utafiti huu; Watugen ni watu wapi? Sherehe zipi ziliambana na kupeana majina? Sababu za ujinaishaji, kategoria zipi zilikuwepo? Maana za majina ya wanaume yalikuwa na maana zipi? Majibu ya maswali haya ni kiini cha utafiti huu.Maotokeo ya utafiti yalidhihirisha kwamba majina ya wanaume yalitokana na hali halisi katika jamii ya Watugen na kila jina lilibeba maana maalum pia, ilibainika kwamba maajilio ya wageni aghalabu, wamisionari yaliathiri ujinaishaji kaika jamii ya Watugen. Aidha, ilibainika kwamba majina hayo miundo mbalimbali**

**Maneno muhimu: Majina ya wanaume, Maana ya majina, Sherehe za kupeana majina, Jamii na Simiotiki**

**1. Utangulizi**

**Jamii ya Tugen ipo katika eneo la kaunti ya Baringo nchini Kenya, Afrika Mashariki. Kaunti ya Baringo ina kaunti ndogo zifuatazo; Mogotio, Eldama-Ravine, Tiaty, Baringo ya kati na Baringo Kaskazini. Lugha ya Kitugen ndiyo lugha inayotumiwa katika takribani kauinti zote ndogo katika kaunti ya Baringo, ijapokuwa kunao watu wanaoongea lugha za kigeni katika kaunti ya Baringo kutoka kauinti inazopakana na kauinti ya Baringo aghalabu katika miji kama Kabarnet, Eldama, Ravine na Mogotio. Katika maeneo hayo, lugha ya mawasiliano ni Kiswahili. Kiswahili ni lugha unganishi katika Kaunti ya Baringo.**

**Kaunti ya Baringo ina lahaja zifutazo: Samor- Baringo ya kati, Lembus-Eldama-Ravine, Keben-Baringo Mashariki, Aror-Baringo Mashariki, Pokot- Baringo Mashariki (Towett, 1979, Ogot, 1967, Chesaina, 1991). Lahaja hizo zote michomoko ya lugha moja kwa sababu wazungumzaji wa lahaja hizo zote huweza kuwasiliana na wana mambo mengi yanayoingiliana. Kwa mfano, wana mila saw ana historia sawa. Kila jamii ya lahaja husika ina mbari au milango tofauti.**

**2. Utamaduni wa majina**

**Wataalamu wa Onomastiki wanasema utamaduni wa majina katika jamii mbalimbali hutokea katika muktadha na utamaduni (Herbert, 1995). Kwa mujibu wa Herbert (1995) kama alivyonukuliwa na Leyew,(2003), kunayo masuala ya isimujamii ambayo ni lazima yalengwe atika utafiti wa onomastiki. Masuala haya yanajumuisha: Mtoto ni nani? Mtoto hupewa jina lini? Jina huteuliwa namna gani? Mtoto hupewa jina hadharani au faraghani? Jina hubuniwa ai hutolewa kwa majina yaliyopo katiak jamii? Jamii ya Tugen kama jamii yoyote ya Kiafrika, ilitilia maanani shere za ujinaishaji bila kujali jinsia ya mtoto. Maoni haya yanashabiana na maoini ya Crane (1982) aliyesema kwamba majina ya watu yaliheshimiwa san ana kuchukuliwa kama miliki muhimu yoyote ya binadamu.**

**Watu walimiliki majina yao hata baada ya kifo. Majina mengi hutekeza majukumu mengine mmbali na kutambulisha mtu mwenyewe. Majina huwa na maana mahususi yanahusishwa na hali ya kisiasa, uchumi au masuala ya kijamii. Majina katika jamii ya Tugen, kama jamii nyingine za Kiafrika, huwa ni wazi na husheheni maana. Kila jina la mwanamme lilikuwa na maana katika jamii ya Tugen. Jina la mvulana lilihusishwa na tukio muhimu katika jamii (Tuitoek, 2010). Jamii ya Tugen ilikuwa na kategoria mbalimbali zilizoelekeza ujinaishaji kama vile miktadha ya kuzaliwa, wakati wa kzaliwa, tabia zao, matatizo yanayozunguka matatizo ya uzazi katika familia fulani n.k.**

**3. Utamaduni wa sherehe za ujinaishaji**

**Sherehe za kumpa mtoto wa kiume jina ni saw ana ile yam toto wa kike. Tutoek (2010) anasema sherehe ya kumpa mtoto jina miongoni mwa watugen ilijulikana kama sherehe ya *Lugumian*. Mtoto halkupewa jina punde tu alipozaliwa. Mchakato wa kupeana jina ulianza siku chache baada ya mama kujifungua. Wazazi wa mtoto ndio waliopewa jukumu la kuchagua jina la mtoto wao. Hata hivyo, wazazi walihitajika kutafuta ushauri kutoka wanajamii wengine kutoka ukoo wao kama vile babu, nyanya na shangazi. Kwa hivyo, sherehe ya ujinaishaji ilianza na wazazi kuwashauri wanajamii wengine. Babu na nyanya walitoa ushauri wao kutegemea jinsia yam toto. Jamii ya Tugen ilienzi sana babu na nyanya. Babu/nyanya walitoa ushauri wao kuhusu jina la mtoto kutegemea jinsia yake. Jamii iliamini kwamba wakongwe ndio walioelewa fika masuala ya koo nasaba ya jamiii. Siku ya ushauri, wazazi walihitajika wape babu/bibi kibuyu cha busaa au *komek*. Babu/bibi walimpa jina mtoto kutegemea jinsia yake. Kina mama majirani walizuru boma la mtoto baada ya majuma mawili kuthibitisha jina llilopeannwa na babu/bibi. Kina mama haoujumuika kwa kulichukuliwa kuwa sherehe rasmi ya kumpa mtoto jina.**

**Sherehe ya kumpa mtoto ilipowadia, mbali na kina mema, Watoto wote wlio na umri wa chini ya miaka saba kutoka familia jirani walialikwa. Kina mama walihitajika kuthibitisha jina la mtoto kwa vigelegele na vifiijo. Tangazo lilijulikana kama *Keostoji kainet.* Siku ya uthibitisho na hatimaye tangazoilikuwa siku muhimu sana kwa mtoto aliyezaliwa. Watoto waalikwa waliingia kwa nyumba kwa vifijo na nderemo kama ishara ya kuadhimisha kuzaliwa kwake mmtoto na hafla ya kupewa jina. Nyimbo ilijulikana kama *Ang tolagat kou ra angot anee, ang tolagat kou no* wimbo ulirudiwa mara nyingi. Baadaye, Watoto walioalikwa waliketi kwa mviringo na kupakuliwa ugali wa wimbi bila kitoweo cha mboga au maziwa. Watoto walikula chakula wakiwa wamenyamaza kama kama ishara ya kumkaribisha mtoto katika kundi lao. Mtoto alitarajiwa kufahamu jina lake baadaye, japo hakutarajiwa kulitaja jina lake, hilo lilikuwa mwiko. Shere ya kumpa mtoto jina ilikuwa muhimu kwa wazazi pia (Madubuike, 1994).**

**4. Nadharia ya utafiti huu.**

**Utafiti huu uliongozwa na nadharia ya Simiotiki. Halliday (1978) anasema Semiotiki ni dhana inayotokana na neno la lugha ya Kigiriki** *semainon or semainomenon* (kiashiria na kiashiriwa). **Semiotiki ni taaluma ya ishara, inahughulikia ishara na maana zao (Wamitila, 2003). Semiotiki humwezesha binadamu kutazama vitu na hali mbalimbali kama ishara zilizo na maana (wafula and Njogu, 2007).Waasisi wa nadharia ya Semiotiki walikuwa wananaisimu Ferdinand de Saussure ( 1857-1913) aliyehusishwa na nadharia ya Umuundo na mwanafilosofia Charles Sanders Pierce(1839-1914).**

**Ferdinand de Saussure alisisitiza umuhimu wa ishara katika jamii huku Pierce alishughulikia namna ishara zinavyohusiana na matiki ili ziweze kuwa na maana. Saussure alisistiza kuwa ishara zilikuwa na pande mbili: Kiashiria na kiashiriwa. Kiashiriwa kikiwa ishara ambayo inaweza kuonekana, kunuswa au kuonjwa. Kiashiriwa ni kifaa au dhana ambacho kinaashiriwa na kiashiria. Kwa hivyo, kiashiria na kiashiriwa huhusiana. Ishara zinatumiwa kueleza vitendo mahususi katika lugha mahususi. Hutumiwa na watu Fulani kuelewa lugha (Scholes, 1974).**

**Nadharia ya Semiotiki hutufaa kuelewa namna ya kufasiri maana ya majina ya wanaume katika jamii ya Tugen. Majina ya watu hutegemea utamaduni wao na muktadha. Katika muktadha wa utafiti huu, majina wa wanaume huwa na maana maalm. Maana ya majina huwa wazi kwa kutazama ishara kama mfumo na si kwa upweke wao.**

**5. Ukusanyaji wa data**

**Data zilikusanywa kutoka waakazi wa Kaunti ya Baring wanaoongea lugha ya Kitugen. Fauka ya hayo, maandishi kuhusu utamaduni na historia ya Watugen ilipitiwa. Data zilizokunsanywa zilichanganuliwa kwa msingi wa nadharia ya Semiotiki.**

**6. Matokeo ya utafiti**

**Matokeo ya utafiti huu yalidhihirisha kuwa majina ya wanaume katika jamii ya Tugen yalikuwa na maana maalum kwa mwenye jina. Kiutamaduni wavulana walipewa majina mawili, na kila jina lilikuwa na maana Fulani kwa mtoto, familia na jamii. Jina la kwanza liliashiria jinsia ya mtoto. Jina la kwanza la mtoto lilijulikana kama *Kainetab musarek.***

**Mtoto alipewa jina la pili kutegemea wakati mtoto alizaliwa; mchana au usiku. Kwa mfano, Watoto wengine walipewa majina kutegemea shughuli za wajkati walipozaliwa, majira au misimu na wengine wakapewa majina ya Wanyama kwa sabau ya mikosi katika familia husika. Majina ya wanaume katika jamii ya Tugen yanajitokeza kwa makundi yafuatayo:**

**6. 1. Majina yanayotokana na Nyakati.**

**Jamii ya Tugen iliwapa watoto majina kutegea wakati wa kuzaliwa kwao. Watoto wavulana walipewa majina yanayotangulia na kiambishi {ki} halafu kiini cha jina lenyewe ambacho hubeba maana ya jina. Majina haya ya wakati huashiria wakati maalum ya siku. Mtoto anaweza akazaliwa usiku au mchana hata hivyo, wakati huenda usiwe maalum. Nyakati zinaweza kuwa kwa jumla tu kama vile asubuhi na mapema, mchana au usiku bila kutaja wakati mahususi.**

|  |  |
| --- | --- |
| **JINA** | **Maana** |
| ***Kibet.*** | **Mtoto aliyezaliwa mchana** |
| ***Kiplagat.*** | **Mtoto aliyezaliwa usiku** |
| ***Kipkorir.*** | **Mtoto aliyezaliwa alfajiri** |
| ***Kipkoech.*** | **Mtoto aliezaliwa mapambazuko** |

**Kutokana na jedwali ni bayana kwamba Watoto wa kiume walipewa majina yenye kiambishi {ki} na hufutwa na mizizi yenye miundo tofauti tofauti. Kiambishi {ki} kiliashiria jinsia ya kiume. Mizizi ya majina huishia kwa aidha vokali au konsonanti yoyote ile kwa mfano, katika majina yaliyomo kwenye jedwali,majina hayo yameishia kwa konsonanti t, r n ach.**

**6. 2. Majina yanayotokana na mahali pa kuzaliwa.**

**Jamii nyingi za kiafrika hutumia mbinu ya mahali pa kuzaliwa kuwapa majina Watoto (Sitati, 2007). Kwa hivyo, mahali pa kuzaliwa mtoto ni muhimu katika kuwapa majina Watoto miongoni mwa wanajamii katika jamii ya Tugen. Mbinu hii ilitumiwa kuwapa wavulana majina ya kipekee.**

|  |  |
| --- | --- |
| **Jina** | **Maana** |
| ***Kibor/Chebor*** | **Mtoto aliyezaliwa kwenye njia.** |
| ***Kibii/Chebii*** | **Mtoto aliyezaliwa kwa zizi la ng’ombe.** |
| ***Kipsang/Chesang*** | **Mtoto aliyezaliwa nje ya nyumba.** |
| **Kiserem/Cheserem** | **Mtoto aliyezaliwa kwenye /boma.** |
| ***Kiptarus/Cheptarus*** | **Mtoto aliyezaliwa unyagoni.** |

**Kutokana na mifano kwenye jedwali inadhihirika kwamba majina wa wanaume kutokana mna mahali walipozaliwa huchukua vianzio viwili: {che}, {Chep} au {kip}, vianzio hivyo vya majina hufutwa na jina la mahali mtoto alizaliwa. Kwa mfano nomino ya kawaida *Bii* hujalizwa kiambishi {ki} na kuwa jina la kipekee cha mtoto wa iume na kuwa *Kibii* au *Chebii*. Katika utamaduni wa Tugen, mvulana hupewa jina linaloanza kwa kiambishi {kip} lakini baada ya kupashwa tohara muundo wa jina hubadilika na kuchukua kiambishi {che} kuashiria kwamba yeye amepandishwa hadhi na kuwa mwanaume katika jamii.**

**Majina haya yanadhihirisha mahali maalun ambapo mtoto wa kiume alizaliwa kwa mfano, njiani, chini ya mti, ghalani au bustanini. Kwa hivyo, majina haya yalidhihirisha mahali ambapo mtoto alizaliwa.**

**6.3. Majina yanayotokana na matukio mbalimbali**

**Matokeo ya utafiti huu yanadhihirisha kwamba baadhi ya majina ya wanaume yalitokana na majina ya matukio yaliyojiri wakati walipokuwa wakizaliwa. Matukio muhimu katika jamii yalitumiwa kuwapa Watoto wa kiume majina. Mbinu hii ya kuwapa majina Watoto ilikuwa maarufu katika jamii za kiafrika (Kimenyi, 1978). Jedwali lifuatalo linaonyesha baadhi ya majina yanayotokana na matukio mbalimbali katika jamii ya watugen.**

|  |  |
| --- | --- |
| **Jina** | **Maana** |
| ***Kiptoo/Cheptoo*** | **Mtoto aliyezaliwa wakati wageni walipozuru kwao.** |
| ***Kiprop/Cherop*** | **Mtoto aliyezaliwa msimu wa mvua.** |
| ***Kipruto/Cheruto*** | **Mtoto aliyezaliwa wakati wa kutembelewa. au matembezini.** |
| ***Tuitoek*** | **Mtoto aliyezaliwa wakati wageni wanapokutana.** |
| ***Toroitich*** | **Mtoto aliyezaliwa wakati kukaribisha ng’ombe wanaporejea nyumbani kutoka malishoni.** |
| ***Barwesa*** | **Kuashiria aidha, tukio la mauaji yalitokea mtoto akizaliwa au mmlika wa jina aliua.** |
| ***Bargoret*** | **Kuashiria aidha, tukio la mauaji yalitokea mtoto akizaliwa au mmlika wa jina aliua.** |
| ***Bartonjo*** | **Kuashiria aidha, tukio la mauaji yalitokea mtoto akizaliwa au mmlika wa jina aliua.** |

**Kutokana na mifano kwenye jedwali, inadhihirika kwamba majina wa wanaume kutokana na matukio katika jamii huchukua vianzio vitatu: {che}, {Chep, {Bar} au {kip} au {Ꝋ}, vianzio hivyo vya majina hufuatwa na jina la matukio yaliyotokea mtoto alipozaliwa. Kwa mfano nomino ya kawaida *Rop* hujalizwa kiambishi {ki} na kuwa jina la kipekee cha mtoto wa kiume na kuwa *Kipropi* au *Cherop*. Aidha, majina mengine hujitokeza bila viambishi {che}, {Bar}, {Chep} au {kip} lakini hutanguliwa na vitenzi vya matukio yanayohusika. Hujitokeza kama majina ambatani kutoakana na kitenzi na nomino. Kwa mfano, kitenzi {*tui*}-kutana huambishwa na nomino ya kawaida {toek}- wageni, yaani wingi wa toyot(mgeni) kutokana na muundo wa kiisimu wa lugha ya tugen pale ambapo sentensi hutangulia na kitenzi yaani T⁺N. Katika utamaduni wa Tugen, mvulana hupewa jina linaloanza kwa kiambishi {kip} lakini baada ya kupashwa tohara muundo wa jina hubadilika na kuchukua kiambishi {che} kuashiria kwamba yeye amepandishwa hadhi na kuwa mwanaume katika jamii.**

**6. 4. Majina yanayotokana na tabia au sifa za kimaumbile.**

**Jamii ya Watugen iliwapa majina Watoto wa kike kwa msingi wa tabia au sifa zao, kwa mfano, msumbufu, mweusi, mweupe, mdogo au mnyenyekevu na kadhalika. Haya yalitegemea maumbile yam toto, mara nyingi majina kama haya yalitokana na vivumishi mbalimbali vya mtoto (Mwangi, 2017).**

|  |  |
| --- | --- |
| **Jina** | **Maana** |
| ***Kiptui*** | **Mtoto aliyezaliwa na sura nyeusi.** |
| ***Kiptai/Cheptai*** | **Mtoto aliyezaliwa wa kwanza.** |
| ***Toweet*** | **Mtoto aliyezaliwa mwisho(Kitindamimba).** |
| ***Kimaru*** | **Mtoto aliyezaliwa asiyelala kila wakati.** |
| ***Kiptanui*** | **Mtoto anayezirai kila wakati.** |
| ***Kibichii*** | **Mtoto msumbufu.** |

**Kutokana na majina haya, tunapata kuzielewa sifa za Watoto wanaomiliki majina hayo. Tabia hizo zilidhihirishwa walipokuwa Watoto wachanga. Hata hivyo, baadhi ya sifa hizo zilisalia hadi utu uzima, kwa mfano sura zao hasa rangi za miili yao. Mtoto akizaliwa mweusi atasalia vivyo hivyo hata atakapokuwa mtu mzima.**

**6. 5. Majina yanayotokana na mtoto ‘kukataa’ kuzaliwa hadi jamaa zao Fulani wafike.**

**To huenda akakawia sana kujifungua nahalafu wanajifungua punde tu jamaa zao Fulani wanapowasili kwa mfano, shangazi, mjomba, au nyanya au babu.**

|  |  |
| --- | --- |
| **Jina** | **Maana** |
| ***Kanygogo.*** | **Mtoto anayezaliwa punde tu nyanya anapowasili.** |
| ***Kanykwony*** | **Mtoto aliyezaliwa punde mama Fulani anapowasili.** |
| ***Kanymama.*** | **Mtoto aliyezaliwa punde tu mjomba anapowasili.** |

**6. 6. Majina yanayotokana mtoto kuzaliwa bila usaidizi wa mkunga.**

**Watoto ambao walizaliwa bila usaidizi wa wakunga walipewa majina maalum. Mama akifanikiwa kujifungua peke yake bila usaidizi wa mkunga basi mtoto hupewa jina maalum kuashiria tukio hilo. Majina kama hayo yalipatikana katika jamii ya Watugen zamani na hali bado ni hiyo hata wakati huu. Baadhi ya majina kama hayo ni kama yafuatayo;**

|  |  |
| --- | --- |
| **Jina** | **Maana** |
| ***Kipleting*** | **Mtoto aliyezaliwa bla usaidizi wa mkunga** |
| ***Kipsige*** | **Mtoto aliyezaliwa bla usaidizi wa mkunga** |
| ***Kipsuge*** | **Mtoto aliyezaliwa bla usaidizi wa mkunga** |

**6.7. Majina yanayotokana na wanyama mbalimbali.**

**Jamii ya Watugen ilikuwa na majina ya Watoto wa kiume yaliyoashiria mambo mbalimbali. Kwa mfani, kurejelea wanandoa waliokuwa na changamoto kuzaa watoto kwa muda mrefu sana au wanandoa wanaopata shida kuavya mimba mara nyingi. Watoto kama hawa walipewa mjina la kitasfida *Tegerin* au *Tegerion.* Mara nyingi majina hayo yalitokana na Wanyama wanaoaminika kuleta mikosi katika jamii. Lengo lilikuwa kuwalinda Watoto dhidi ya pepo wabaya katika jamii. Baadhi ya majina hayo yalikuwa kama yafuatayo:**

|  |  |
| --- | --- |
| **Jina** | **Maana** |
| ***Kipberen/Cheberen*** | **Nyoka.** |
| ***Kipkuto/Chepkuto*** | **Ant eater.** |
| ***Kipmoso/Chemoso*** | **Nyani** |
| ***Kimelilil/Chemelil*** | **Chui.** |
| ***Cheboi*** | **Pepo Wabaya.** |
| ***Kugui*** | **Mamba.** |

**8. Majina yanayotokana na matukio ya majanga mbalimbali.**

**Majina yalitokana na majanga yaliyoyoyukia katika historia jamii ya Watugen. Majina kama haya katika jamii hutumika kama nyaraka zenye uamilifu wa kuweka rekodi za matukio hayo (Mwangi, 2017). Matukio ya majanga haya yalihusu; ukame, njaa, uvamizi wa nzige, mikurupuko wa magonjwa na kadhalika**

|  |  |
| --- | --- |
| **Jina** | **Maana** |
| ***Kiptalam/Tallam*** | **Nzige** |
| ***Kipkemei/Chepkemei*** | **Ukame?Njaa** |

**Majina haya yanatuelekeza kwa historia ya jamii ya watugen kwa upande wa matukio ya majanga. Matumizi ya matukio ya majanga kuwapa Watoto majina yalijitokeza katika jamii nyingi za kiafrika. Haya yanadhirisha kwamba jamii nyingi zilikumbwa na majanga haya. Uvamizi wa nzige umetanda katika jamii nyingi kwa mfano, jamii ya wakikuyu wan nchi ya Kenya, jina *Ngige* (Kiume) na miongoni mwa jamii ya Wabukusu *Wasike* (kiume) hurejelea uvamizi wa nzige.**

**6.9. Majina yanayotokana na ukoo wa mama.**

**Majina ya koo yanaweza kutumiwa kama majina ya watu katika jamii (Rubanza (200). Ijapokuwa jamii ya Wtugen ilitawaliwa na wanaume, wanawake walikubaliwa kumilika majina ya koo zao hata baada ya kuolewa kwa ukoo tofauti. Jamii ya Watugen ilikuwa na koo nyingi. Kwa hivyo, wanawake wengi waliendelea kutumia majina ya koo zao. Kwa mfano, *Tungo, Kimoi, Targog, Toyoi, Kabilo, Sote, Sogoom* na kadhalika. Majina haya ya ukoo yalitumiwa kuwapa majina vitindamimba wa kiume. Katika jamii ya Watugen, iliaminika kwamba mtoto wa kiume kitinda mimba alikuwa ni wa mama n ahata alitikwa jukumu kumtunza mama alipozeeka n ahata kurithi mali ya mama yake. Baada ya kupaswa tohara, mtoto wa kiume kitindamimba alipewa jina hilo la ukoo na jina *Arap* lilijalizwa kabla ya jina la ukoo wa mama, kama vile *Arap Tungo kutokana na* Ukoo wa *Tungo*. Baadhi ya majina hayo yalikuwa kama yafuatayo:**

|  |  |
| --- | --- |
| **Jina** | **Jina la Ukoo** |
| ***Arap Tungo*** | ***Tungo*** |
| ***Arap Targog*** | ***Targog*** |
| ***Arap Kabilo*** | ***Kabilo*** |
| ***Arap Kimoi*** | ***Kimoi*** |
| ***Arap Sote*** | ***Sote*** |
| ***Arap Kimoi*** | ***Kimoi*** |

**7.0. Majina kutoka lugha za kigeni.**

**Majina mapya yaliingizwa katika jamii ya kitugen kutokana na maajilio ya wazungu na mtagusano wao na wenyeji. Wazungu wa kwanza kuingia eneo la Baring walikuwa wakoloni na wamisionari. Wamisionari walifika mnamo mwaka wa 1907 na wakawa na makao yao katika mji wa Elda-Ravine kabla ya kusambaza athari zao kwa maeneo kama Emining, Kapropita na Kabartonjo (Tutoek, 2020). Hata hivyo, wamisionari waleta athari kubwa kwa ujinaishaji wa wenyeji hasa wale ambao walipokea dini ya Kikristo. Mwanzoni, baada ya kuokoka na kufuata imani ya Kikristo na kubatizwa wavulana walipewa majina kutka Biblia. Lakini baadaye jamii nzima ilifuata utamaduni wa kuwapa wavulana majina ya kidini nay a kigeni kwa jumla hususan baada ya kupaswa tohara, majina kama haya yaliegemea uchaguzi wa wazazi wa wavulana. Utafiti huu ulidhihirisha kwamba majina ya kigeni yalitoholewa na kufanyiwa marekebisho kabla ya kuingizwa katika lugha ya Kitugen. Majina mengi yalichukua miendelezo ya lugha ya Kiswahili. Majina hayo yalitokana na tafsiri ya Biblia kutoka lugha ya Kiingereza hadi Kiswahili na hatimaye lugha ya Kitugen.**

**Baadhi ya majina wanaume kutoka Biblia katika jamii ya Kitugen ni kama yafuatayo;**

|  |  |
| --- | --- |
| **Jina la Biblia** | **Jina katika lugha ya Kitugen** |
| ***Mathew*** | ***Matayo*** |
| ***Moses*** | ***Musa*** |
| ***Mike*** | ***Mika*** |
| ***Caleb*** | ***Kaleb*** |
| ***Timothy*** | ***Timoteo*** |

**Kutokana na mifano ya majina katika jedwali ni dhahiri kwamba majina mengi ya wanaume yalitoka Biblia na majina hayo yalifanyiwa marekebisho ya kifonolojia na kimofolojia kabla ya kuingizwa katika lugha ya Kitugen. Majina hayo yalitumiwa Pamoja na majina yay a kiasili kama majina ya kwanza kwa hivyo, watu wangekuwa na majina matatu, yaani, jina la kwanza la Kikristo, jina la pili la kiasili na kisha jina la baba au familia. Kwa mfano. *Joana kipng,etich Cheserem*.**

**8. Hitimisho**

**Utafiti huu ulichanganua majina ya wanaume kutoka jamii ya Watugen a kudhihirisha kuwa majina mbalimbali ya wanaume huashiria maana maalum na yalitokana na matukio, mahali pa kuzaliwa, tabia za mtoto na kadhalika. Majina hayo yalifuata mil ana desturi za ujinaishaji katika jamii ya Watugen. yalidhirisha maana Fulani katika jamii. Majina mengine yalitokana na majina ya Wanyama waliohusishwa na mikosi katika jamii au familia mahususi. Aidha, majina ya wanaume yalionyesha matukio ya kihistoria katika jamii ya watugen. Majina hayo pia yanadhihirisha athari na mtagusano wa jamii ya Watugen na jamii za kigeni, hususan Wazungu wakiwemo Wamisionari. Majina ya kigeni yamechangia orodha ya majina ya jamii wa Watuge. Majina ya kwanza yalitokana na majina ya Biblia. Majina hayo ya Biblia yalifanyiwa marekebisho ya kifonolojia na kimofolojia kabla ya kuingizwa katika lugha ya Kitugen.**

**Marejeleo**

**Chesaina, C. (1991). *Oral Literature of the Kalenjin*, Nairobi. East Africa Educational**

**Publishers Ltd.**

**Crane, (1982). *African Names, People and Places:Teaching manual.***

Halliday, M. (1978). *Language and social semiotics*. London: Edward Arnold

**Madubuike,I (1994). *A Handbook of African names*. Colorado: Three Continental Press.**

**Kimenyi, A. (1998).Aspects of Naming in Kinyarwanda. *Anthropological Linguistics. 20, 6:258-271.***

**Mwangi, P. (2017).*Lugha na Fasihi katika Karne ya Ishirini na Moja*. Eldoret: Moi**

**University Press.**

**Leyew, Z.(2003). *Ahmaric Personal Nomenclature: A Grammar and Socio cultural***

***studies,* Vol 16.No.2 special issue Focusing on the Media in and about**

**Africa(Dec,2003)pp!81-211**

**Ogot, B. (1967). *Hadith II proceedings of the annual conference of the Historical***

***Association of Kenya.* East African Publishing House.**

Scholes, R. (1974). *Structuralism: An Introduction.* Yale University Press New Haven.

Seroney, K. *Samburtaab Ng’aleekaab Kaleenchin: kalenjin Dictionary*.Narobi:Mvule Africa Publishers

Sitati, W. (2007). *Comprehensive Names Dictionary.* Nairobi: SAS Enterprises.

**Tuitoek, K. (2010). *The Tugen Community*. St. Marys Printing Press, Nakuru.**